Protams, katrs gadījums ir jāizskata individuāli, bet lielākajā daļā gadījumu maziem un vidējiem uzņēmumiem neiesakām programmēt visu no nulles, bet gan izmantot kādu no gatavajām platformām, piemēram Shopify, WooCommerce vai Magento Open Source. Iemesls ir ļoti vienkāršs - mūsdienās e-komercija ir nemitīgi augoša un mainīga ekosistēma, kurā sastopas daudzas disciplīnas un viens uzņēmums nav spējīgs izstrādāt visu nepieciešamo funkcionalitāti, attīstīt un uzturēt saviem spēkiem, iekļaujoties budžetā. Katras jaunas funkcionalitātes ieviešana maksās lielu summu. To vērtīgāk būtu investēt, piemēram, SEO optimizācijas darbos, kuri jebkurā gadījumā būs nepieciešami.